Legal Document

Category: 79

Text:
2. ΑΝΑΓΚ. ΝΟΜΟΣ υπ’ αριθ. 374 της 9/12 Απρ. 1968 (ΦΕΚ Α΄ 78) Περί ρυθμίσεως οφειλών προς το Δημόσιον εκ φόρων ή τελών αναγομένων εις προηγούμενα οικονομικά έτη. (Διόρθ. Ημαρτ. ΦΕΚ Α΄ 80 της 17 Απρ. 1968). Άρθρ.1.-1.Οφειλαί προς το Δημόσιον, περιλαμβανομένων και των υπέρ τρίτων τοιούτων, εφ’ όσον συνεισπράττονται μετά του κυρίου φόρου, ως και τυχόν προσαυξήσεις τούτων κατά την κειμένην νομοθεσίαν, λόγω παραλείψεως, εκπροθέσμου ή ανακριβούς δηλώσεως και οφειλαί εκ πάσης φύσεως φορολογικών προστίμων, αναφερόμεναι εις τα μέχρι και του 1966 προηγούμενα οικονομικά έτη και βεβαιωθείσαι εις τα Δημόσια Ταμεία προς είσπραξιν μέχρι και της 31ης Δεκ. 1967 εξοφλούνται, κατ’ επιλογήν του οφειλέτου: α)μετά των μέχρι της ενάρξεως ισχύος του παρόντος προσαυξήσεων εκπροθέσμου καταβολής, εις 50 ίσας μηνιαίας δόσεις, ή β)άνευ προσαυξήσεων εκπροθέσμου καταβολής, εις 25 ίσας μηνιαίας δόσεις. Κατ’ αμφοτέρας τας περιπτώσεις, εκάστη των δόσεων δεν δύναται να είναι ελάσσων των δραχ. 200. Η επιλογή γίνεται δια της καταβολής υπό του υποχρέου της πρώτης δόσεως, βάσει της δια του παρόντος ρυθμίσεως. 2.Οφειλαί προς το Δημόσιον, περιλαμβανομένων και των υπέρ τρίτων τοιούτων, εφ’ όσον συνεισπράττονται μετά του κυρίου φόρου, ως και τυχόν προσαυξήσεις τούτων, κατά την κειμένην νομοθεσίαν, λόγω παραλείψεως εκπροθέσμου ή ανακριβούς δηλώσεως και οφειλαί εκ πάσης φύσεως φορολογικών προστίμων, αναφερόμεναι εις το οικονομικόν έτος 1967 βεβαιωθείσαι εις το Δημόσιον Ταμείον προς είσπραξιν εντός του έτους 1967 εξοφλούνται μετά των μέχρι της ενάρξεως, ισχύος του παρόντος προσαυξήσεων εκπροθέσμου καταβολής εις ίσας μηνιαίας δόσεις μέχρι της 31ης Δεκ. 1968, εκάστης δόσεως μη δυναμένης να είναι ελάσσονος των δραχ. 200. 3.Οφειλαί προς το Δημόσιον, πάσης φύσεως, περιλαμβανομένων και των υπέρ τρίτων τοιούτων, εφ’ όσον συνεισπράττονται μετά του κυρίου φόρου, βεβαιωθείσαι εις τα Δημόσια Ταμεία προς είσπραξιν μέχρι της 31ης Δεκ. 1966, των οποίων το βασικόν ποσόν, κατά τον χρόνον της βεβαίωσεώς των, δεν υπερέβαινε τας 1.000 δραχμάς, μη εξοφληθείσαι μέχρι της ενάρξεως ισχύος του παρόντος, αποσβένυνται. 4.Εξαιρούνται της δια του παρόντος ρυθμίσεως αι οφειλαί εκ τελωνειακών εσόδων, συμβάσεως, ελλείμματος δημοσίας διαχειρίσεως, λαθρεμπορίου, παραβάσεως των Νόμων περί προστασίας εθνικού νομίσματος, αι μη ληξιπρόθεσμοι δόσεις κατά την έναρξιν ισχύος του παρόντος των οφειλών των υπαχθεισών: α)εις την ρύθμισιν του Νόμ. 3956/1959 «περί αντικαταστάσεως ενίων διατάξεων του Ν.Δ. 3562/1956 και άλλων τινών διατάξεων», β)του Νόμ. 4489/1965 «περί τροποποιήσεως του Νόμ.5367/ 1932:«περί εκτελέσεως των δημοσίων έργων και άλλων τινών διατάξεων» και του εις εκτέλεσιν τούτου εκδοθέντος 298/1966 Β.Δ/τος και γ)των οφειλών εκ φόρου κληρονομιών, δωρεών και προικών, αι οφειλαί των οποίων τυχόν προβλέπεται, υπό της κειμένης νομοθεσίας, η εξόφλησις εις πλείονας δόσεις των δια του παρόντος παρεχομένων, αι οφειλαί δι’ ας εγένετο πτωχευτικός συμβιβασμός ή εκούσιος συμβιβασμός μετά του Δημοσίου, αι οφειλαί των Ν.Π.Δ. Δικαίου, ως και αι οφειλαί της Ηλεκτρικής Εταιρείας Αθηνών Πειραιώς (Η.Ε.Α.Π.), Ηλεκτρικής Εταιρείας Μεταφορών (Η.Ε.Μ.) και της Γενικής Ελληνικής Εταιρείας (Γ.Ε.Ε.). Οφειλαί εξαιρούμεναι της ρυθμίσεως, κατά τα εν τη παρούση παραγράφω μη υπερβαίνουσαι, κατά τον χρόνον της βεβαιώσεώς των,κατά βασικόν ποσόν τας χιλίας δραχμάς και μη εξοφληθείσαι μέχρι της ενάρξεως ισχύος του παρόντος, αποσβέννυνται. Άρθρ.2.-1.Η δια του παρόντος Νόμου ρύθμισις των εν καθυστερήση οφειλών δια διευκολύνσεων τμηματικής καταβολής παρέχεται υπό τον όρον ότι αύτη περιλαμβάνει τας κατηγορίας οφειλών των παρ.1 και 2 του άρθρ. 1 και της πλήρους ενημερότητος του οφειλέτου ως προς τας οφειλάς αυτού του τρέχοντος οικον. έτους 1968. 2.Η κατά το προηγούμενον άρθρον ρύθμισις των περί ων ο παρών Νόμος οφειλών, προς το Δημόσιον, άρχεται και η καταβολή της πρώτης δόσεως δέον να γίνη εντός μηνός από του τέλους του μηνός της δημοσιεύσεως του παρόντος. 3.Η καθυστέρησις καταβολής δύο εν συνεχεία δόσεων βάσει της κατά το προηγούμενον άρθρον ρυθμίσεως ή η μη πλήρης ενημερότης του οφειλέτου ως προς τας οφειλάς αυτού του εκάστοτε τρέχοντος οικονομικού έτους, συνεπάγεται απώλειαν του ευεργετήματος εξοφλήσεως εις δόσεις κατά τον παρόντα Νόμον, δια το υπόλοιπον της οφειλής. 4.Εξαιρετικώς, εις την περίπτωσιν οφειλετών, οι οποίοι ήθελον επιλέξει την υπό της παρ. 1 εδάφ. Β΄ του προηγουμένου άρθρου ρύθμισιν, αλλ’ ήθελον, εν συνεχεία, ευρεθή εις αδυναμίαν συνεχίσεως της υπ’ αυτής προβλεπομένης εξοφλήσεως, επιτρέπεται η συνέχισις της εξοφλήσεως των υπολειπομένων οφειλών των, συμφώνως προς την παρ. 1 εδάφ. α του αυτού άρθρου μετά των επιβαρύνσεων εκπροθέσμου καταβολής. (Αντί της σελ. 216,01) Σελ. 216,01(α) Τεύχος 507-Σελ. 75 Είσπραξη εσόδων παρελθουσών Χρήσεων 25.Γ.δ.2 Άρθρ.3.-1.Κατά την διάρκειαν της ισχύος της δια του παρόντος Νόμου ρυθμίσεως αναστέλλεται η παραγραφή των περί ων πρόκειται οφειλών. 2.Τυχόν ληφθέντα αναγκαστικά ή ασφαλιστικά μέτρα, ως κατασχέσεις και πάσης φύσεως εγγυήσεις, ενέχυρα, υποθήκαι, προσημειώσεις προς είσπραξιν ή διασφάλισιν των περί ων ο παρών Νόμος οφειλών, εξακολουθούν ισχύοντα και κατά την δια του παρόντος Νόμου ρύθμισιν. 3.Εξαιρετικώς επιτρέπεται η εγγραφή υποθήκης και διαρκούσης της δια του παρόντος ρυθμίσεως δι’ οφειλάς ρυθμιζομένας αίτινες είχον καταστή ληξιπρόθεσμοι μέχρι της ισχύος του παρόντος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.